Табандылықтың хикаясы...
Бұл - берілмеудің хикаясы...
90 жасқа келген, жыл сайын Азиядан
Еуропаға дейін жүзетін бір кісінің хикаясы...
Левент Аксүт жүргенде қиналады, көздері де бұрынғыдай жақсы көрмейді.
Құлақтары да жақсы естімейді.
Бірақ сонда да бұғазда жүзу ол үшін ең керемет нәрсе.
Білетіндер болар. Қатты ағындары салдарынан бұғазда жүзу оңай емес.
Кейде үлкен кемелер де қиналады.
Жүзу - жүруден оңай.
Себебі теңіз сені көтереді.
Осындай ауа райында құстардың ұшқаны секілді,
сен де теңіздің үстінде, теңіздің күшімен көтерілесің.
Яғни тамаша нәрсе.
Жарыс болатын күні таңертең ертемен Левент мырзаның үйіне бардық.
Таңғы асын ішіп жатты.
Жайбарақат көрінсе де, тебіренісі сезіледі.
Себебі өткен жылы Бұғазіші құрлықтар арасы жүзу жарысы
1989 жылы алғаш рет басталғаннан бері екінші рет жарысқа қатыса алмаған.
Аяғындағы проблемаға байланысты дәрігері жарысқа қатысуға рұқсат бермеген.
Биыл Левент мырза коронавирус сақтық шаралары шеңберінде
қарияларға жүргізілген
шектеулерге байланысты арнайы рұқсат алып шықты.
Жеті қырлы, бір сырлы Левент мырза
үйден шықпастан бізге өзі жазған бір әуенді тартып берді.
Енді бұғазда жарысу үшін дайынбыз.
Мен әрқашан толқимын.
Құдай қаласа, жүзіп, жарысты аяқтаймыз.
Осылай болып тұрса, жел тұрмаса жақсы.
Өте тамаша бір күн.
Левент мырзаны бастау жеріне шығарып салдық.
Біз де шағын мотормен жылжимыз.
Онымен кездесеміз және Левент мырза қалай жүзеді деп
ойлап келемін. Себебі қашықтық аз емес. 6,5 км.
Қалыпты жағдайда бұғазда танкерлер, кемелер, балықшы қайықтары толы болады.
Бүгін бұл жер тек жүзушілерге берілді.
Қараңыз, қандай керемет.
Левент мырза осы жарыс үшін күн сайын жаттықты.
Кейбір күндері бір, кейде екі км жүзді.
Жарыс басталды.
Артымда бұғазда жүзіп келе жатқан спортшыларды көріп тұрсыздар.
Негізінде Левент мырзамен Канлыжадағы бастау жерінде кездесу керек еді.
Алайда су үсті қауіпсіздігіне байланысты бізге рұқсат берілмеді.
Енді Куручешмеге қайта ораламыз.
Оны мәреде күтеміз.
Осы арада жарысқа биыл екі мыңға жуық жүзуші қатысып отыр.
Бұл жарыс пандемиядан кейін ұйымдастырылған алғашқы халықаралық жарыс.
Енді мәреге келдік, Левент мырзаны күтеміз.
Жарыс басталғаны екі сағаттан көп уақыт өтті. Оны қайыққа алды деген хабар келмеді.
Бұл әлі жүзіп жүр деген мағынаға келеді. Біз де оны күтіп тұрмыз.
Күту көпке созылды.
Жүзушілердің барлығына дерлігі жағаға жетті. Бірақ Левент мырзадан хабар жоқ.
Біз құрлықта оны күтіп тұрған кезде, мынадай оқиғалар болып жатты:
"Жарыс бітті, бірақ мына қария жарысты тастап кеткісі келмейді.
Бірақ бітіруі керек.
Себебі мерзім бітті. Сондықтан сізді қайыққа шығаруымыз керек.
Уақыт бітіпті"
Алдыңғы жылдары баяу жүзетіндер бірінші болып секіретін.
Бірақ биыл мәреде қалың адам жиналмасын деп
қария және жай жүзетіндер суға соңынан секірді.
Сондықтан жарыстың мерзімі қысқарды.
Левент мырза Куручешмеге дейін келсе де,
теріс ағынға тап болды. Құрлыққа шығуына тура келді.
Ешкіммен жарыспаймын.
Өзіммен де жарыспаймын.
Жүзуден ләззат табуға тырысамын.
Жүзіп бара жатып төңіректі тамашалаймын.
Жоғарыдағы шағалаларды тамашалаймын.
Аспанға, бұлттарға қараймын...
Левент мырза келесі жылдың жарысын қазірден-ақ күте бастады.
Өмірінің соңына дейін жүзуге
және адамдарға шабыт беруге табанды.